Техникалық сипаттамаға № 1 қосымша

Жеткізілетін жабдықтардың тізбесі мен сипаттамалары
	№
	Жабдықтың атауы
	Өлшем бірлігі
	Саны
	Жеткізу мерзімі

	1
	Интеллектуалды басқару станциясы (SALT)
	дана
	167
	2027 ж.



Интеллектуалды басқару станциясына (ИБС) қойылатын техникалық сипаттамалар талаптары
	№
	Техникалық сипаттамалардың атауы
	Мәні

	1
	Қосылатын электр қозғалтқышының номиналды қуаты, кВт, артық емес
	11–30

	2
	Номиналды (ұзақ мерзімді) шығыс тогы, А
	73

	3
	Электр желісінің номиналды кернеуі, В
	380

	4
	Электр желісі кернеуінің номиналды мәннен ауытқуы, %
	–25%-дан +35%-ға дейін

	5
	Қоршаған орта температурасы, °C
	–60-тан +40-қа дейін

	6
	Ауаның салыстырмалы ылғалдылығы
	+25 °C температурада 100%

	7
	Пайдалы әсер коэффициенті (ПӘК), кемінде
	98%

	8
	Бұйымның габариттік өлшемдері (Е × Т × Б), мм, кем емес
	900 × 450 × 1200



Интеллектуалды басқару станциясына (ИБС) қойылатын арнайы талаптар
	1
	Станцияның қоршаған орта әсерінен қорғалу дәрежесі
	Станцияның қоршаған орта әсерінен қорғалу дәрежесі IP54 болуы тиіс. Оператор панелі мен тасымалданатын электр қабылдағышты қосуға арналған, қорғалу дәрежесі IP23 болатын розетка бұған кірмейді. ИБС екі арналы салқындату жүйесімен жабдықталуы тиіс. Радиатор жеке оқшауланған бөлікте орналасуы және коррозияға төзімді материалдан жасалуы тиіс.

	2
	Контроллер
	1) Контроллер әмбебап болуы және ақпаратты көруге арналған ыңғайлы, қарапайым интерфейсі болуы тиіс. Баптау мәндері мен параметрлерін өзгерту тербелмелі станокты тоқтатпай жүзеге асырылуы тиіс.
2) Интерфейс орыс тілінде болуы тиіс.
3) Мәзір орыс тілінде болуы тиіс.
4) Контроллер жиілік түрлендіргішінен (ЖТ) туындайтын кедергілерден қорғалуы тиіс.
5) Жылдам баптау мәзірі болуы тиіс.
6) Тербелмелі станоктың момент бойынша теңгерілуін визуализациялауға арналған графикалық интерфейс болуы тиіс.
7) Ақпаратты флэш-картаға жазу мүмкіндігі болуы тиіс.

	3
	

Өлшеу параметрлері және басқару функциялары



















	1) Тербелмелі станок (ТС) механизмін бірқалыпты іске қосу.
2) Электр қозғалтқышын (ЭҚ) қолмен және автоматты режимдерде (таймер бойынша) қосу және ажырату.
3) Жиілікті бірқалыпты, сатыларсыз реттеу.
4) Негізгі параметрлерді (ток, кернеу, жиілік) және жинақталған электр энергиясын тұтынуды өлшеу.
5) Қосымша датчиктерді пайдаланбай, сорғының толтырылу коэффициенті бойынша жиілікті интеллектуалды түрде реттеу функциясы.
6) Қозғалтқыш моментін графикалық түрде көрсету арқылы ТС теңгерілуін бақылау.
7) Тербеліс циклі кезіндегі ток пен қуат графиктерін көрсету.
8) Электр қозғалтқышының параметрлеріне автоматты түрде бейімделу.
9) Электр қозғалтқышының моментін шектеу режимі.
10) ШГН режимін автоматты түрде шығару функциясы.
11) Сорғының парафинмен бітелуін және кептеліп қалуын анықтау функциясы.
12) Іске қосу алдында электр қозғалтқышының параметрлерін автоматты түрде тексеру.
13) Химиялық реагентті мөлшерлеп беруді басқаруға арналған УДР контроллеріне ИБС контроллерін бейімдеу функциясы болуы тиіс. Қолданыстағы СДМО жүйесі арқылы ұңғымаға реагенттің берілуін бақылау мүмкіндігі қарастырылуы тиіс.
14) Тұрақты жүктеме моменті бар агрегаттармен бірге қолданылатын жиілік түрлендіргіші мынадай функцияларды қамтамасыз етуі тиіс:
· Кері байланыс жылдамдығы датчигімен немесе онсыз тұрақты моменті бар жүктеменің айналу жылдамдығын басқару.
· Кері байланыс датчигімен немесе онсыз тұрақты моменті бар жүктеменің айналу жылдамдығын векторлық басқару.
· Жүктеме моментін басқарудың кіріктірілген контуры.
· Технологиялық процесті, жылдамдықты және моментті басқаруға арналған кіріктірілген PID-контроллер.
· Электрмен қоректендіру жоғалған кезде жүктеменің айналу энергиясын пайдалану функциясы.
· Инерция моменті жоғары жүктемені динамикалық тежеуді қамтамасыз ететін тежеу кілтінің болуы.
· Кез келген механикалық резонанстарды еңсеру үшін өткізу жолағының ені реттелетін, жиіліктерді бағдарламалық өткізіп жіберу функциясы.
· Электр қозғалтқышының орамдарын қыздыру функциясы.
15) Графикалық басқару панелі орыс тілін қолдауы, қателер журналын қарауға және параметрлердің өлшем бірліктерін көрсетуге мүмкіндік беруі тиіс.
16) Құрылғы алынбалы басқару панелі түрінде орындалуы, пернетақта мен әріптік-сандық дисплейді біріктіруі және төмендегі жұмыс және диагностикалық ақпаратты көрсетуі тиіс:
· Шығыс жиілігі (Гц).
· Қуат (кВт).
· Кернеу (В).
· Қозғалтқыш тогы (А).
· Электр энергиясын тұтыну (кВт·сағ).
· Айналу жылдамдығы (айн/мин).
· Айналдыру моменті (%).
· Температура (°C).
17) Басқару панелі алынбалы болуы және жиілік түрлендіргішінен 2 метрге дейінгі қашықтықта орнату мүмкіндігін қамтамасыз етуі тиіс.
18) Жиілік түрлендіргіші мынадай талаптарға сәйкес болуы тиіс:
· Параметрлердің рұқсатсыз өзгертілуіне жол бермеуге арналған бағдарламалық және/немесе аппараттық бұғаттау құралдарының болуы.
· Тұрақты ток тізбегіндегі гармоникаларды басуға арналған кіріктірілген желілік дроссельдің болуы.
· Синусоидалық сүзгісіз ұзындығы 300 метрге дейінгі кабельмен жұмыс істеу мүмкіндігі.
· Кіріктірілген орын ауыстыру және синхрондау контроллерінің болуы.
· Электрондық платалардың агрессивті ортадан қорғауға арналған 3C3 жабынымен қапталуы.
· Орыс тіліндегі графикалық панельдің болуы.
· Біліктегі моментті бақылау және ұстап тұру функциясының болуы.
· Қолданыстағы СДМО жүйесіне VPN арқылы қосылу мүмкіндігі (рұқсаты бар пайдаланушылардың кез келген жерден мониторинг жүргізуі және басқаруы үшін).

	4
	Электр энергиясын автоматтандырылған техникалық есепке алу жүйесі (АСТЕАЖ)
	Лездік активті, реактивті және толық қуатты тіркеу. Лездік активті, реактивті және толық энергияны тіркеу. Лездік активті, реактивті және толық қуаттың ең жоғары мәндерін тіркеу. Активті және реактивті қуат пен толық энергияның жүктеме профильдерін жинақтау және қалыптастыру. Өлшеу құралы ретінде метрологиялық аттестаттаудан өткен электр энергиясы есептегішін орнату.

	5
	Ағымдағы және архивтік ақпаратты оқу интерфейсі
	1) RS-232 немесе RS-485 интерфейсі.
2) USB порты.
3) Etherne.
4) Ұңғымалар тобының бас контроллерімен деректер алмасу үшін Modbus RTU хаттамасын қолдау.
5) Станцияны басқару және ақпаратты оқу сымсыз байланыс арқылы ұйымдастырылуы тиіс.
6) Басқару станцияларының санына қарамастан, деректер серверге кемінде әрбір 5 минут сайын бір рет жіберілуі тиіс.

	6
	Іркіліссіз жұмыс істеу кепілдігі
	Пайдалануға енгізілген күннен бастап 12 ай

	7
	Қызмет ету мерзімі
	Кемінде 8 жыл

	8
	Конструкцияның нормативтік талаптарға сәйкестігі
	1) Мұнай және газ өнеркәсібінің қауіпті өндірістік объектілерінде өнеркәсіптік қауіпсіздікті қамтамасыз ету қағидаларына.
2) Электр қондырғыларын пайдалану кезіндегі қауіпсіздік техникасы қағидаларына.

	9
	Конструкцияға қойылатын талаптар
	1) Бекіту құрылғыларының біріздендірілуі.
2) Істен шыққан блоктарды дәнекерлеуді қолданбай, далалық жағдайда ауыстыруға мүмкіндік беретін блоктық-модульдік құрылым.
3) Әртүрлі қимадағы кабельдерді арнайы құралсыз қосуға мүмкіндік беретін әмбебап кабельдік қысқыштар конструкциясы.
4) ИБС пен жиілік жетегінің салқындату және желдету жүйесі қосымша желдеткіштер мен сүзгілерсіз жұмыс істеуі тиіс.

	10
	Жеткізілім жиынтығы
	1) FC-302 жиілік түрлендіргіші.
2) Алдын ала орнатылған SALT немесе VEDAWPC бағдарламалық жасақтамасы бар MCO-305/360 контроллері.
3) Сыртқы панельге шығарылған, жеке кірісі бар жиілік түрлендіргішінің дисплейі.
4) Сыртқа шығарылған тұтқасы және есікті бұғаттау механизмі бар автоматты ажыратқыш.
5) Шкафты жылыту құрылғысы.
6) ТҚЖ құралдарын қосуға арналған, номиналды тогы кемінде 25 А болатын автоматты ажыратқышпен жабдықталған үш фазалы розетка (станцияның сыртқы бүйір қабырғасында, электр ашасымен бірге).
7) Бақылау-өлшеу аспаптарын қосуға арналған, ток күші 16 А болатын бір фазалы розетка (станцияның ішінде).
8) Қосымша датчиктерді қосуға арналған сигнал түрлендіргіші бар кіріс/шығыс платасы.

	11
	Құжаттама
	Мердігер жұмыстар аяқталғаннан кейін жабдықтың әрбір данасына жеке рәсімделген паспортты ұсынуы тиіс. Паспорт қондырғымен бірге, қаптаманы ашпай-ақ қол жеткізуге болатын жерде, герметикалық қаптамада жеткізілуі тиіс.
Сондай-ақ пайдалану үшін қажетті техникалық құжаттама, оның ішінде төмендегілер ұсынылуы тиіс: Сәйкестік сертификаты. Техникалық шарттар. 
Техникалық сипаттама. Пайдалану жөніндегі нұсқаулық. Электрлік принциптік схема. Электрлік қосылыстар схемасы. Кіріс бақылауын жүргізу әдістемесі. 
Барлық құжаттама орыс тілінде ұсынылуы тиіс:
- Қағаз түрінде 3 (үш) дана және электрондық тасымалдағыштарда (CD, DVD, флэш-жинақтауыш) — 2 (екі) дана.




Өндірісті автоматтандыру және ақпараттық
технологиялар департаментінің директоры                                      Нсанбаев Б. М.


